
                                             ΑΝΑΡΤΗΤΕΑ ΣΤΟ ΔΙΑΔIΚΤYΟ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 30ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 417/2011

ΘΕΜΑ: Συμψηφισμός υποχρεώσεων και δικαιωμάτων, αποζημίωσης προβλεπόμενου χώρου ιδιοκτησίας του κ. Μπουγά Αθανασίου του Νικολάου, σύμφωνα με την υπ’ αριθ. 1/2001 πράξη εφαρμογής Πολεοδομικής Ενότητας 1, περιοχής Λαμπετίου δήμου Πύργου
    
Στον Πύργο και στο Δημοτικό Κατάστημα σήμερα την 26η του μηνός Σεπτεμβρίου, του έτους 2011, ημέρα Δευτέρα και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 44664/21-9-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4.Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κοτσιλίμπας Γεώργιος, 13. Κωνσταντόπουλος Σπυρίδων, 14. Τζίνη Διονυσία, 15. Μπίρμπας Κων/νος, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Λιατσής Γαβριήλ – Επικεφαλής της Μείζονος Μειοψηφίας, 21. Ανδριόλας Γεώργιος, 22. Σεϊντής Βασίλειος, 23. Λιατσής Δημήτριος, 24. Γεράνιος Κων/νος, 25. Αγγελακοπούλου Ανδριάνα, 26. Γιάνναρος Χρήστος – Επικεφαλής της παράταξης «Λαϊκή Συσπείρωση», 27. Καραμπέτσος Αθανάσιος, 28. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου».
ΑΠΟΝΤΕΣ: 

1. Φραγκαντώνης Παναγιώτης, 2. Ανδρικόπουλος Ανδρέας, 3. Δημόπουλος Φώτιος, 4. Γιαννακούλιας Θεόδωρος, 5. Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.
Επίσης για το συγκεκριμένο θέμα με την αριθ. πρωτ. 44664/21-9-2011 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της T.Κ Αλποχωρίου κ. Κατσίγιαννης Χρήστος, ο οποίος και προσήλθε. 

   
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------

Ακολούθως ο Πρόεδρος έθεσε υπόψη του Δημοτικού Συμβουλίου το 15ο θέμα της ημερήσιας διάταξης με τίτλο: «Λήψη απόφασης για την αποζημίωσης προβλεπόμενου χώρου ιδιοκτησίας του κ. Μπουγά Αθανασίου του Νικολάου, σύμφωνα με την υπ’ αριθ. 1/2001 πράξη εφαρμογής Πολεοδομικής Ενότητας 1, περιοχής Λαμπετίου δήμου Πύργου (συμψηφισμός υποχρεώσεων και δικαιωμάτων)». 

Εισηγούμενος το θέμα ο Αντιδήμαρχος της Δ/νσης Τεχνικών Υπηρεσιών και Περιβάλλοντος  κ. Βασίλης Παναγόπουλος ανέφερε «:Το 2001 με την υπ’ αριθ. 1 του 2000 πράξη εφαρμογής πολεοδομικής ενότητας 1 περιοχής Λαμπετίου του Δήμου Πύργου Νομού Ηλείας, με  το Προεδρικό Διάταγμα από 13/9 του 1990 ΦΕΚ 582 δ/22-10-90, επεκτάθηκε το Σχέδιο Πόλεως στην πολεοδομική ενότητα Λαμπετίου. Τον Οκτώβριο του 2002 απεστάλησαν στον Δήμο με το υπ’ αριθ. 13951 έγγραφο της Διεύθυνσης Τεχνικών Υπηρεσιών τμήμα Πολεοδομίας, η πράξη επιβολής εισφοράς σε χρήμα που αφορούσε ακίνητα εντός Σχεδίου Πόλεως Λαμπετίου, προκειμένου να επιδοθούν στους ιδιοκτήτες και να λάβουν γνώση. Με την απόφαση 670/2002 του Δημοτικού Συμβουλίου έγινε αποδοχή του ποσού που προερχόταν από πράξη επιβολής εισφοράς σε χρήμα και γη που είχε μετατραπεί σε χρήμα. Το ποσό αυτό μεταφέρθηκε στα έξοδα και δημιουργήθηκε κωδικός με τίτλο «δαπάνες για την εκτέλεση βασικών κοινοχρήστων χώρων». Στη συνέχεια συνέταξε πίνακες η τεχνική υπηρεσία αλφαβητικούς, ονομαστικό κατάλογο βεβαίωσης του συνόλου των οφειλομένων εισφορών. Οι ονομαστικοί χρηματικοί κατάλογοι βεβαίωσης του συνόλου των οφειλομένων εισφορών με αλφαβητική σειρά, διαβιβάστηκαν στο αρμόδιο ταμείο. Στον ονομαστικό χρηματικό κατάλογο έγινε διάκριση των οφειλών που προερχόταν από μετατροπή εισφοράς γης σε χρήμα και από εισφορά σε χρήμα. Κάθε μια από αυτές προορίζεται για διαφορετικό σκοπό, δηλαδή η εισφορά σε χρήμα προορίζεται για την κατασκευή βασικών κοινοχρήστων πολεοδομικών έργων, δρόμων, πλατειών κλπ., ενώ τα ποσά από μετατροπή της εισφοράς γης σε χρήμα για την απαλλοτρίωση κοινοχρήστων και κοινωφελών χρήσεων, σύμφωνα με το νόμο 2508 του 1997 και 1772 του 1988 που τροποποιήθηκε με το άρθρο 9 του νόμου 1337 του ’83 σχετικά με την εισφορά σε χρήμα των ιδιοκτησιών που εντάσσονται σε σχέδιο πόλης και που ρυθμίζει τα έσοδα που προέρχονται από εισφορές σε χρήμα και αποτελούν έσοδα του Δήμου, αποδίδονται σε αυτούς από τα Δημοτικά Ταμεία στα  οποία βεβαιώνονται.

    Τα έσοδα από τις εισφορές αυτές που προέρχονται από τους ιδιοκτήτες  προορίζονται αποκλειστικά για την περιοχή αυτή και ειδικότερα η εισφορά σε χρήμα για την κατασκευή των κοινοχρήστων πολεοδομικών έργων και κάθε άλλη διάθεση της εισφοράς αυτής είναι άκυρη. Μετά την κύρωση της πράξης, συστήνεται επιτροπή για τον καθορισμό της αξίας των ακινήτων όπως αυτό προβλέπεται από το άρθρο 1 του προεδρικού διατάγματος 5 του ’86. Η επιτροπή αυτή καταρτίζει πίνακες επικειμένων που πρέπει να επικυρωθούν λαμβάνοντας υπόψη την κατάσταση και τα συστατικά και τις ιδιαίτερες συνθήκες τους και εκτιμά αιτιολογημένα την αξία τους. Επικείμενα είναι κάθε είδους νόμιμες κατασκευές που βρίσκονται σε εδαφικό τμήμα το οποίο σύμφωνα με την πράξη εφαρμογής αποξενούται από τον αρχικό ιδιοκτήτη, οφείλεται δε αποζημίωση από το Δήμο, ο οποίος μάλιστα για να μην καθυστερήσει η ενεργοποίηση της νέας χρήσης γης μπορεί να την καταβάλλει και  μετά την κάλυψη του εδαφικού τμήματος. Πάντως πριν καταληφθεί η γη θα πρέπει οπωσδήποτε να έχει ολοκληρωθεί η διαδικασία κύρωσης του σχετικού πίνακα των επικειμένων και προσδιορισμού της αξίας τους από την επιτροπή του διατάγματος 5 του ’86. 

    Τέλος, σας γνωρίζουμε ότι έγινε επίδοση στους ενδιαφερόμενους το 2002 από δικαστικό επιμελητή όπως προβλέπεται από την νομοθεσία για να λάβουν γνώση, πλην όμως δεν επεστράφησαν στην πολεοδομική υπηρεσία οι εκθέσεις των επιδόσεων που είχαν πραγματοποιηθεί ώστε να προσδιοριστεί ακριβώς με αυτό η έναρξη της προθεσμίας υποβολής προσφυγής, ούτε συντάχθηκε χρηματικός κατάλογος βεβαίωσης του συνόλου των οφειλομένων εισφορών για όσους ιδιοκτήτες δεν είχαν υποβάλλει προσφυγή. Γι’ αυτούς που υπέβαλλαν προσφυγή, η υπηρεσία έπρεπε να συντάξει δεύτερο ονομαστικό χρηματικό κατάλογο ή να συμπληρώσει τον πρώτο και να βεβαιώσει το 20% της συνολικής οφειλόμενης εισφοράς όπως αυτό υπολογίστηκε από την αρμόδια επιτροπή. Η βεβαίωση της υπόλοιπης εισφοράς θα γινόταν μετά από την εκδίκαση της προσφυγής.    

    Εν προκειμένω ο κύριος Μπουγάς Αθανάσιος του Νικολάου υπέβαλε στο Δήμο την υπ’ αριθ. 43907/16-09-2011 αίτηση με την οποία ζητά ν’ αποζημιωθεί για τα επικείμενα της ιδιοκτησίας του, που βρίσκεται στην περιοχή Λαμπετίου, στο Ο.Τ 113.

  Σύμφωνα με το περιεχόμενο  της υπ’ αριθμ.1/2001 Πράξης Εφαρμογής στην περιοχή Λαμπετίου, ο κύριος Μπουγάς Αθανάσιος, έχει υποχρέωση στο Δήμο Πύργου, λόγω εισφοράς σε χρήμα (άρθρο 9 του Ν.1337/83) 396,40 τ.μ, που σύμφωνα με την τιμή των 23,48€ (όπως καθορίστηκε από την αρμόδια επιτροπή του Π.Δ/τος 5/86) αντιστοιχεί σε οφειλόμενο ποσό 9.307,47€.

   Βάσει της ίδιας πράξης η συνολική αποζημίωση για τα ρυμοτομούμενα επικείμενα της ιδιοκτησίας του αιτούντος ανέρχεται σε 9.137,61€.

Μετά τον συμψηφισμό της αποζημίωσής του για τα ρυμοτομούμενα επικείμενα της ιδιοκτησίας του, με μέρος της εισφοράς σε χρήμα, τελικά η οφειλή του προς το δήμο περιορίζεται στο ποσό των 169,86€.
     Κατόπιν των ανωτέρω και προκειμένου ο Δήμος να αποκτήσει το τμήμα του προβλεπόμενου από το Σχέδιο Πόλης κοινόχρηστου χώρου, προτείνεται η καταβολή αποζημίωσης ποσού 9.137,61 €, από το οποίο ποσό, μετά τον σχετικό συμψηφισμό υποχρεώσεων και δικαιωμάτων τελικώς θα καταβληθεί από το δικαιούχο στο δήμο, ποσό που αντιστοιχεί σε 9.307,47€ - 9.137,61 €= 169,86€».

Κατόπιν των ανωτέρω ο Πρόεδρος κάλεσε το σώμα ν’ αποφασίσει επί της πρότασης του Αντιδημάρχου.
Το Δημοτικό Συμβούλιο Πύργου
Λαμβάνοντας υπόψη:

1. Το άρθρο 65  του Ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ, ΠΡΟΓΡΑΜΜΑ ΚΑΛΛΙΚΡΑΤΗΣ»

2. υπ’ αριθμ. 1/2001 Πράξη Εφαρμογής Πολεοδομικής Ενότητας 1, περιοχής Λαμπετίου Δήμου Πύργου
3. Την αριθ. 43907/11 αίτηση του κ. Μπουγά Αθανασίου
4. Την εισήγηση του Αντιδημάρχου, μετά από διαλογική συζήτηση,

Α  π ο φ α σ ί ζ ε ι

   Ομόφωνα να καταβληθεί αποζημίωση στον κ. Μπουγά Αθανάσιο ποσού ύψους 9.137,61€ (για τα ρυμοτομούμενα επικείμενα της ιδιοκτησίας του), προκειμένου ο δήμος ν’ αποκτήσει τον προβλεπόμενο από το Σχέδιο Πόλης κοινόχρηστο χώρο, εμβαδού 396,40 τ.μ, που βρίσκεται στο συνοικισμό Λαμπετίου της Δ.Κ Πύργου (σύμφωνα με την υπ’ αριθμ.1/2001 Πράξη Εφαρμογής Πολεοδομικής Ενότητας 1, περιοχής Λαμπετίου Δήμου Πύργου). 
 Από το ανωτέρω ποσό, ως και στο σκεπτικό της απόφασης αναγράφεται, μετά τον σχετικό συμψηφισμό υποχρεώσεων και δικαιωμάτων τελικώς θα καταβληθεί από το δικαιούχο στο δήμο, το ποσό των 169,86€ ήτοι:

 9.307,47€ (εισφορά σε χρήμα) - 9.137,61 € (αποζημίωση για τα ρυμοτομούμενα επικείμενα) = 169,86 €.
Οι Δημοτικοί Σύμβουλοι κ.κ Γεώργιος Κοτσιλίμπας, Λιατσής Γαβριήλ – Επικεφαλής της Μείζονος Μειοψηφίας, Ανδριόλας Γεώργιος, Σεϊντής Βασίλειος, Λιατσής Δημήτριος, Γεράνιος Κων/νος, Αγγελακοπούλου Ανδριάνα, Ιωάννης Σεφερλής – Επικεφαλής της παράταξης «Ανταρσία στο δήμο Πύργου» και Π. Σκαρτσιάρης, είχαν αποχωρήσει απ’ τη συνεδρίαση, πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό 417/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:  
      Ο ΠΡΟΕΔΡΟΣ                     ΤΑ ΜΕΛΗ                   Ο ΓΡΑΜΜΑΤΕΑΣ

       Ε. ΚΑΝΝΗΣ                                                    Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 7  – 10  - 2011

Ο ΔΗΜΑΡΧΟΣ
ΜΕΔ

